b'\n_START_ARTICLE_\nHeinrich Kummer von Falkenfeld\n_START_SECTION_\nVojna karijera\n_START_PARAGRAPH_\nHeinrich Kummer ro\xc4\x91en je 22. travnja 1852. u Pressburgu. Tijekom vojne naobrazbe poha\xc4\x91ao je Terezijansku vojnu akademiju u Be\xc4\x8dkom Novom Mjestu, te Vojnu akademiju u Be\xc4\x8du. U svibnju 1894. imenovan je na\xc4\x8delnikom sto\xc5\xbeera X. korpusa koju du\xc5\xbenost obna\xc5\xa1a do travnja 1900. godine. Mjesec dana poslije, u svibnju, promaknut je u \xc4\x8din general bojnika, dok je u \xc4\x8din podmar\xc5\xa1ala unaprije\xc4\x91en u svibnju 1905. godine. U velja\xc4\x8di 1910. postaje zapovjednikom X. korpusa koju du\xc5\xbenost obna\xc5\xa1a do sije\xc4\x8dnja 1914. godine. U me\xc4\x91uvremenu je, u svibnju 1910. promaknut u \xc4\x8din generala konjice.\n_START_SECTION_\nPrvi svjetski rat\n_START_PARAGRAPH_\nNa po\xc4\x8detku Prvog svjetskog rata Kummer postaje zapovjednikom posebno ustrojene Armijske grupe Kummer koja se nalazila na Isto\xc4\x8dnom boji\xc5\xa1tu. Navedena armijska grupa nalazila se na lijevom krilu 1. armije, te je imala zadatak da prodre u Poljsku i izazove ustanak Poljaka protiv Rusa. Iako je Kummer sa svojim armijskom grupom tijekom Galicijske bitke u\xc5\xa1ao u Poljsku, nije postigao bilo kakav uspjeh u pogledu podizanja ustanka, tako da je Armijska grupa Kummer rasformirana 22. rujna 1914. godine.\n_START_SECTION_\nPoslije rata\n_START_PARAGRAPH_\nNakon \xc5\xa1to je Armijska grupa Kummer rasformirana, Kumer je jedno vrijeme obna\xc5\xa1ao du\xc5\xbenost u ministarstvu rata. Umirovljen je 1. kolovoza 1916. godine._NEWLINE_Heinrich Kummer von Falkenfeld preminuo je 8. prosinca 1929. godine u 77. godini \xc5\xbeivota u Salzburgu.'